
ΔΕΛΤΙΟ ΤΥΠΟΥ
AΝΑΚΟΙΝΩΣΗ 

Δήμου Θηβαίων για Δηλώσεις Αποζημιώσεων των πληγέντων από την πυρκαγιά  
    Το σφοδρό πέρασμα της πυρκαγιάς από τις περιοχές του Δήμου Θηβαίων αντιμετώπισαν προσφάτως οι κάτοικοί του. Ο Δήμος Θηβαίων σε συνεργασία με το Υπουργείο Κλιματικής Κρίσης και Πολιτικής Προστασίας και τον β’ βαθμό της Τοπικής Αυτοδιοίκησης  ένωσαν τις δυνάμεις τους απέναντι στην πύρινη απειλή. 
   Ο Δήμος Θηβαίων επιστράτευσε, στη συνολική προσπάθεια να ανακόψει την πορεία της φωτιάς, μηχανήματα έρχου και υδροφόρες πάντα σε άμεση συνεργασία με το αρμόδιο Υπουργείο και την Περιφέρεια Στερεάς Ελλάδας. 

    Αξιοσημείωτη ήταν η δυναμική παρουσία ομάδας εθελοντών και κατοίκων των περιοχών που ρίχθηκαν  στην κοινή προσπάθεια της κατάσβεσης. 

   Συντεταγμένη και ψύχραιμη ήταν επίσης, η επιχείρηση εκκένωσης των οικισμών με πλωτά μέσα από την παραλία του Αγίου Βασιλείου  προς την παραλία της Λιβαδόστρας για την ασφαλή μετακίνηση του κόσμου. 
   Ήδη από την ημέρα έναρξης της πυρκαγιάς, Παρασκευή,  31/7/2026 ο Δήμος Θηβαίων υπέβαλε αίτημα στην Περιφέρεια για την κήρυξή του σε κατάσταση Έκτακτης Ανάγκης το οποίο και έγινε δεκτό. Η επικοινωνία του Δήμου Θηβαίων με τους αρμόδιους φορείς συνεχίζεται αδιαλείπτως και μετά την κατάσβεση της φωτιάς. 
    Την Δευτέρα, 3/8/2026 κατέφθασαν δύο κλιμάκια της  ΓΔΑΕΦΚ στις πληγείσες περιοχές για καταγραφή των ζημιών που υπέστησαν κατοικίες και κτίρια (π.χ. πτηνοτροφεία) για τα οποία οι ιδιοκτήτες τους πρέπει να κάνουν αιτήσεις στον Δήμο,  σε μια διαδικασία εν εξελίξει καθώς θα ακολουθήσουν κι άλλες αυτοψίες προς ολοκλήρωση των πορισμάτων. 

   Παράλληλα ξεκινούν άμεσα οι αυτοψίες για το ζωικό κεφάλαιο που καταστράφηκε και οι δηλώσεις για τις αγροτικές καλλιέργειες (ελιές κ.ά.) από κλιμάκιο του ΕΛΓΑ. 
   Ο Δήμαρχος Θηβαίων επισκέφθηκε, σήμερα, το Υπουργείο Κλιματικής Κρίσης και Πολιτικής Προστασίας προς επίσπευση των διαδικασιών των αποζημιώσεων των κατοίκων, οι περιουσίες των οποίων επλήγησαν από την ασύμμετρη απειλή. 

   Μετά από σύσκεψη της Δημοτικής Αρχής ορίστηκαν επιτροπές από δημοτικούς υπαλλήλους που θα τοποθετηθούν στις αντίστοιχες περιοχές προς διευθέτηση των Δηλώσεων Αποζημίωσης των  Δημοτών ως εξής : 
*Οι Δηλώσεις Αποζημιώσεων  (για ζωικό και αγροτικό κεφάλαιο) έχουν ξεκινήσει και θα διαρκέσουν έως 14 Αυγούστου!
* Απαραίτητο έγγραφο δήλωσης ΟΣΔΕ 
Για την ΔΕ ΠΛΑΤΑΙΩΝ ΟΙ ΔΗΛΩΣΕΙΣ ΘΑ ΓΙΝΟΥΝ : 

· ΔΚ ΚΑΠΑΡΕΛΛΙΟΥ (ΑΓ. ΒΑΣΙΛΕΙΟΣ – ΚΑΛΑΜΑΚΙ) 

Κα Βίκυ Ριζάκη τηλ. 2262350672 και 2262350674
Παρασκευή 7/8, 7:30 – 15:00 

· ΔΚ ΛΕΥΚΤΡΩΝ (ΛΙΒΑΔΟΣΤΡΑ) 

Κος Ευάγγελος Τσαραμπάρης  2262091204 και 6977502289
Δευτέρα 10/8, 8:30 – 15:00 Λεύκτρα 
Για την ΔΕ ΘΙΣΒΗΣ ΟΙ ΔΗΛΩΣΕΙΣ ΘΑ ΓΙΝΟΥΝ : 

· ΔΚ ΞΗΡΟΝΟΜΗΣ 
Κα Μαρία Κωτσογιάννη τηλ. 2262350697 (Θήβα) και 2264041253 (Ξηρονομή) – Πέμπτη 6/8/2026 , 7:30 – 15:00 
· ΔΚ ΔΟΜΒΡΑΙΝΑΣ 

Κα Μαρία Κωτσογιάννη τηλ. 2262350697 (Θήβα) και 2264350013 (Δομβραίνα)
Παρασκευή 7/8,  07:30 – 15:00  

